張傑 (成化進士)

張傑（），字朝用，河南衛輝府汲縣人，明朝政治人物。同進士出身。

 生平 
河南鄉試第八十五名。成化二年（1466年），參加丙戌科會試，得貢士第七十四名。殿試登進士第三甲第七十七名。三年（1467年）九月授試監察御史《明宪宗纯皇帝实录卷之四十六》：成化三年九月，授理刑進士方昇、黎福、吳文元、楊守隨、張進祿、戴縉、王濬、程宏、張瑋、劉仁、魏秉、王賓、張傑、林誠、董韜、翟庭蕙、王繼、戴用、陳惠、王相、蕭蒼、李錦、監生馬進、申剛、劉謙、陳廷玉、毛存誠、彭頎為兩京試監察御史。，四年九月實授監察御史。

 家族 
曾祖父張克敬。祖父張思政，曾任縣主簿。父亲張鐸。母馬氏。具慶下《天一阁藏明代科举录选刊·登科录》（《成化二年进士登科录》）。子張繼，弘治進士。孫張衍瑞，正德進士，官至太常寺少卿《太常寺少卿張衍瑞傳》朱睦木挈：張衍瑞，字元承，河南汲縣人也。祖杰，監察御史，父繼，湖廣左參政。衍瑞舉弘治十八年進士。明年為正德改元，授清豊知縣，以勘事執法，為逆瑾所惡，矯旨下詔獄，楚毒備嘗，瀕於死者数矣。瑾誅，赦出，歷陞吏部文選司郎中。十四年，毅皇自榆林還，復欲南狩。時寧藩蓄逆，上下以為憂，大臣科道交疏，留不聽。江彬輩又從詔，以三月壬子駕出。衍瑞曰：即畏罪不言，寧不為宗廟朝廷慮乎！乃抗疏率同官六七輩，赴闕上之，大畧言廵游費財動眾，寓縣騷然，而隱憂伏禍，且不可測。上不許。明日，諸曹属各又上疏諫，前後百有七人，詢益亟切。上怒，罰跽門五日。而京師忽風霾，晝晦禁內，海子水溢，高四尺許，橋下七鐵柱折。有金吾衞指揮張英者，以是為變之明驗，乃肉袒戟于胷以死諫。上大驚，詔諸言事者各杖三十，倡之者謫外。衍瑞得平陽府同知。今上即位，召復原秩，尋擢太常寺少卿，踰年卒。於是，言官疏衍瑞性忠直，兩遭困厄，宜加褒恤以勵臣工。詔可。贈太僕寺卿，仍賜祭葬，廕子。先是，衍瑞同邑人劉珏，以貢士任刑部照磨，亦以諫止南廵，杖卒。贈刑部主事。（《國朝獻徵錄》70卷，30）。

參見
《明实录》

参考

Category:明朝監察御史